‘महिला के राज में महिला सुरक्षित नहीं’
लक्ष्मणगढ. जनसमुदाय को संबोधित करते नेता प्रतिपक्ष रामेश्वर डूडी
भास्कर न्यूज | लक्ष्मणगढ़
राज्यविधानसभा में नेता प्रतिपक्ष रामेश्वर डूडी ने राज्य की वसुंधरा सरकार पर जमकर प्रहार किए। शुक्रवार को एसजीबी ग्रुप द्वारा आयोजित जनप्रतिनिधि सम्मान समारोह में डूडी ने कहा कि प्रदेश में एक महिला के राज में ही महिलाएं सुरक्षित नहीं है। कानून व्यवस्था की स्थिति इतनी खराब है कि राजधानी में भी आए दिन लूट, गैंगवार हो रही है और सरकार-पुलिस सोयी हुई है। सीएम स्वयं भ्रष्टाचार में लिप्त हैं।
कांग्रेस ने गांव और गरीब के बच्चों के लिए ढाणीयों में राजीव गांधी पाठशालाएं खोली लेकिन बीजेपी नहीं चाहती की गांव के गरीबों के किसानों के बेटे पढे और उन्होने सत्ता में आते ही साढे चौदह हजार पाठशालाएं बंद करवा दी।कार्यक्रम में विधायक गोविंद सिंह डोटासरा,पंचायत समिति प्रधान उर्मिला देवी,पालिकाध्यक्ष चांदनी शर्मा,एनएसयूआई के पूर्व प्रदेशाध्यक्ष मुकेश भाखर,आर्य महिला शिक्षण संस्थान के चैनसिंह आर्य, आरसी चौधरी, कृषिमंडी अध्यक्ष राजेन्द्र पाटोदा आदि बतौर अतिथि मंचस्थ थे। इससे पूर्व वयोवृद्ध समाजसेवी भामाशाह गणपतराम सारण, व्यवसायी बलवीर सारण, नंदकिशोर, यशपाल, मनोज, पार्षद संजीव भानूका, प्रकाश आदि ने अतिथियों का स्वागत किया। संचालन पवन गोयनका,कमल गोयनका एवं शुभकरण शर्मा ने संयुक्त रूप से किया।
डेढसौ से अधिक हुए सम्मानित : कार्यक्रममें 150 सौ से अधिक जनप्रतिनिधियों को सम्मानित किया गया। जिनमें लक्ष्मणगढ ब्लॉक पंचायत समिति सदस्यों, पार्षदों, सरपंचों, जिला परिषद सदस्यों कोस्मृति चिन्ह प्रदान कर सम्मानित किया गया। आयोजकों द्वारा रामेश्वर डूडी के अलावा विधायक गोविंद सिंह डोटासरा, पंचायत समिति प्रधान उर्मिला देवी, पालिकाध्यक्ष चांदनी शर्मा, महिला शिक्षा में विशेष योगदान के लिए चैनसिंह आर्य अर्जुन पुरस्कार विजेता सुरेश मिश्रा को भी सम्मानित किया गया। अभिनंदन समारोह में धोद पंचायत समिति के प्रधान ओमप्रकाश झीगर,पंचायत समिति सदस्य सुमित्रा सारण, पूर्व विधायक रड़मल सिंह, सीए सुनील मोर पस्थित रहे।
फतेहपुरमें स्वागत |झाबर सिंह बिजारणियां, आबिद परिहार,मुश्ताक नजमी,एडवोकेट मामराज जाखड़ आदि ने डूडी का स्वागत किया।होटल हवेली में राजपाल,हसन खां रोल,पूर्व सरपंच अशोक ,भगवानसिंह नेहरा,आरसी चौधरी आदि ने स्वागत किया।
hin_Deva hin_Deva mai_Deva hin_Deva hin_Deva awa_Deva hin_Deva